पाएं अपने शहर की ताज़ा ख़बरें और फ्री ई-पेपरडाउनलोड करें
उत्तर प्रदेश के बागपत में गुरुवार को पेरिफेरल एक्सप्रेस-वे पर बड़ा हादसा हो गया। यहां पीएसी जवानों को लेकर जा रहा ट्रक अचानक पलट गया। हादसे में 15 जवान गंभीर घायल हो गए। सभी को अस्पताल में भर्ती कराया गया है।
बताया जा रहा है कि हादसा ट्रक का स्टेयरिंग फेल होने से हुआ। मौके पर पुलिस पहुंची पुलिस ने सभी घायलों को नजदीकी सरूरपुर सीएचसी में भर्ती कराया। पीएसी के जवान गाजियाबाद-47 बटालियन जा रहे थे। बागपत में इस्टर्न पेरिफेरल एक्सप्रेस-वे पर काठा गांव के पास हुआ हादसा।
बताया जा रहा है कि हादसे के बाद मौके पर चीख पुकार मच गई। जिसके बाद वहां से गुजर रहे लोगो ने पीएसी के जवानों की सहायता की। जवानों का ट्रक में रखा सारा सामान भी बेकार हो गया। ट्रक में आगे लगे शीशे भी टूट गए। हाइवे पर हादसा होते ही आसपास का ट्रैफिक भी जाम हो गया। किसी तरह सूचना पर पहुंची पुलिस ने घायलों को वहां से उपचार के लिए अस्पताल भिजवाया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn